0554.xml
چینی صدر کا وزیراعظم محمد نواز شریف سے اظہار تشکر چینی صدر شی چن پنگ کا پرتپاک میزبانی پر وزیراعظم محمد نواز شریف سے اظہار تشکر
اسلام آباد ۔ 30 اپریل (اے پی پی) چینی صدر شی چن پنگ نے دورہ پاکستان کے دوران پرتپاک میزبانی کئے جانے پر وزیراعظم محمد نواز شریف سے اظہار تشکر کیا ہے۔ اس سلسلے میں چینی سفیر سن وی دونگ نے جمعرات کو یہاں وزیراعظم ہاﺅس میں وزیراعظم محمد نواز شریف کو چینی صدر کا خط پہنچایا جس میں انہوں نے اپنے کامیاب دورے کو یقینی بنانے کے لئے حکومت پاکستان کے بہترین انتظامات کو سراہا ہے۔ چینی صدر نے اپنے خط میں پاکستان اور چین کے درمیان ٹھوس سدا بہار دوطرفہ تعلقات کی حمایت میں دونوں ممالک کو آہنی بھائی قرار دیا۔ انہوں نے چائنہ پاکستان اکنامک کوریڈور کی کامیابی کے لئے اپنے عزم کا بھی اظہار کیا۔
APP
30.04.15
0554p.xml
پاکستان کو ایشین ٹائگر بنائیں گے،چینی صدر کو نواز شریف کا خط
اسلام آباد(خبر ایجنسیاں)چین کے صدر ژی چن ینگ نے وزیر اعظم نواز شریف کے نام خط میں دورہ پاکستان میں شاندار میزبانی پر شکریہ ادا کرتے ہوئے کہا ہےکہ دونوں ممالک لازوال رشتے میں بندھے ہوئے ہیں،پاک چین اقتصادی راہداری کی کامیاب تکمیل کے لیے پرعزم ہیں،پاکستان آئرن برادر ہے،ایشین ٹائیگر بنانے کے لیے بھر پور تعاون کریں گے،وزیر اعظم نواز شریف سے چین کے سفیر سن وی ڈونگ نے ملاقات کی۔ملاقات میں چینی سفیر نے چین کے صدر ژی چن ینگ کا خط وزیر اعظم کو پہنچایا۔خط میں چینی صدر ژی چن ینگ نے دورہ پاکستان میں شاندار میزبانی پر وزیر اعظم نوازشریف کا شکریہ ادا کیا۔چینی صدر نے کہا کہ دونوں ممالک لازوال رشتے میں بندھے ہوئے ہیں۔پاک چین اقتصادی راہداری کی کامیاب تکمیل کے لیے پر عزم ہیں۔پاکستان آئرن برادر ہے،ایشین ٹائیگر بنانے کے لیے بھر پور تعاون کریں گے۔
daily_islam
01.05.15